Ο **Βολοντίμιρ Ολεξάντροβιτς Ζελένσκι** (ουκρανικά: *Володимир Олександрович Зеленський*‎‎, 25 Ιανουαρίου 1978, Κριβί Ριχ, Ουκρανική ΣΣΔ, ΕΣΣΔ) είναι Ουκρανός πολιτικός, κωμικός, σεναριογράφος, ηθοποιός και διευθυντής της εταιρείας παραγωγών Κβαρτάλ 95, που υπηρετεί ως Πρόεδρος της Ουκρανίας από το 2019. Υπό κανονικές συνθήκες έπρεπε να είχαν προκηρυχθεί εκλογές για τον Μάρτιο του 2024. Ωστόσο κάτι τέτοιο δεν συνέβη και έτσι, βάσει του ουκρανικού συντάγματος, η κυβέρνηση μετά το πέρας του Μαϊου θα θεωρείται παράνομη 

Ο Ζελένσκι ήταν ένας από τους κορυφαίους υποψηφίους στις προεδρικές εκλογές του 2019. Έξι μήνες πριν ανακοινώσει την υποψηφιότητά του στις 31 Δεκεμβρίου 2018, ήταν ήδη ένας από τα φαβορί σε δημοσκοπήσεις για τις εκλογές. Ο Ζελένσκι έπαιξε το ρόλο του Προέδρου της Ουκρανίας στην εξαιρετικά δημοφιλή σειρά του 2015 *Υπηρέτης του Λαού*. Το πολιτικό κόμμα *Υπηρέτης του Λαού* δημιουργήθηκε το Μάρτιο του 2018, από ανθρώπους της τηλεοπτικής εταιρίας παραγωγής Κβαρτάλ 95 που δημιούργησε την τηλεοπτική σειρά με το ίδιο όνομα.

Ως πρόεδρος βρέθηκε αντιμέτωπος με την αυξημένη ένταση στις σχέσεις Ρωσίας-Ουκρανίας, που κλιμακώθηκε με τη ρωσική εισβολή στην Ουκρανία.

Πρώτα χρόνια
------------

Ο Ζελένσκι γεννήθηκε στις 25 Ιανουαρίου 1978 στο Κριβί Ριχ, στην Ουκρανική ΣΣΔ (σημερινή Ουκρανία) από Εβραίους γονείς. Ο πατέρας του Ολεξάντρ Ζελένσκι είναι καθηγητής και επικεφαλής του Τμήματος Κυβερνητικής και Υλικού Πληροφορικής στο Κρατικό Πανεπιστήμιο Οικονομικών και Τεχνολογίας του Κριβί Ριχ, ενώ η μητέρα του Ρίμμα Ζελένσκα δούλευε ως μηχανικός. Πριν την είσοδο στο δημοτικό έζησε για τέσσερα χρόνια στη Μογγολία, στην πόλη του Έρντενετ που δούλευε ο πατέρας του.

Ο Ζελένσκι σπούδασε Νομική στο τμήμα του Εθνικού Οικονομικού Πανεπιστημίου Κιέβου στο Κριβί Ριχ, χωρίς να έχει δουλέψει επαγγελματικά στο νομικό πεδίο.

Καριέρα ως ηθοποιός
-------------------

Συναυλία της Κβαρτάλ 95 το 2018.
Σε ηλικία 17 ετών, εντάχθηκε στο τοπική ομάδα του διαγωνισμού κωμωδίας «ΚΒΝ» και σύντομα κλήθηκε να συμμετάσχει στην τοπική ουκρανική ομάδα «Ζαπορίζια-Κριβί Ριχ-Τράνσιτ», το οποίο συμμετείχε στο πρωτάθλημα ΚΒΝ και τελικά κέρδισε το 1997. Την ίδια χρονιά, δημιούργησε και έγινε επικεφαλής της ομάδας Κβαρτάλ 95. Από το 1998 έως το 2003, το Κβαρτάλ 95 ήταν μια από τις καλύτερες ομάδες των πρωταθλημάτων του ΚΒΝ και το ουκρανικό πρωτάθλημα του ΚΒΝ. Έτσι πέρασε πολύ χρόνο στη Μόσχα και συνεχώς περιόδευε στις μετασοβιετικές χώρες. Το 2003, το Κβαρτάλ 95 άρχισε να παράγει εκπομπές για το ουκρανικό τηλεοπτικό κανάλι 1+1, και το 2005 η ομάδα μετακόμισε στο ουκρανικό τηλεοπτικό κανάλι Inter.

Αφού ο Ζελένσκι συμμετείχε στην ουκρανική εκδοχή του *Dancing with the Stars* το 2006, έγινε διασημότητα στην Ουκρανία.

Το 2008, πρωταγωνίστησε στην ταινία *Αγάπη στη Μεγάλη Πόλη* και στο σίκουελ του. Ο Ζελένσκι συνέχισε την κινηματογραφική του καριέρα με την ταινία *Γραφείο του Ρομαντισμού. Ο Χρόνος μας* το 2011 και με την ταινία *Ρζέφσκι Εναντίον του Ναπολέοντα* το 2012. Η *Αγάπη στη Μεγάλη Πόλη 3* κυκλοφόρησε τον Ιανουάριο του 2014. Ο Ζελένσκι έπαιξε τον πρωταγωνιστικό ρόλο στην ταινία *8 Πρώτα Ραντεβού* του 2012 και στις συνέχειες που κυκλοφόρησαν το 2015 και 2016.

Ο Ζελένσκι ήταν μέλος του διοικητικού συμβουλίου και γενικός παραγωγός του τηλεοπτικού καναλιού Inter από το 2010 έως το 2012.

Τον Αύγουστο του 2014, ο Ζελένσκι τάχθηκε κατά της παρέμβασης του ουκρανικού υπουργείου Πολιτισμού για την απαγόρευση των Ρώσων καλλιτεχνών από την Ουκρανία. Από το 2015, η Ουκρανία έχει απαγορεύσει τους ρώσους καλλιτέχνες και άλλα έργα πολιτισμού από τη Ρωσία. Το 2018, η ρομαντική κωμωδία Αγάπη στη Μεγάλη Πόλη 2 με πρωταγωνιστή τον Ζελένσκι απαγορεύτηκε στην Ουκρανία.

Αφού τα ουκρανικά μέσα ενημέρωσης ανέφεραν ότι κατά τη διάρκεια του Πολέμου στο Ντονμπάς το Κβαρτάλ 95 του Ζελένσκι δώρησε 1 εκατομμύριο χρίβνιες στον ουκρανικό στρατό, Ρώσοι πολιτικοί και καλλιτέχνες ζήτησαν την απαγόρευση των έργων του στη Ρωσία. Ο Ζελένσκι ωστόσο, ήταν κατά της απαγόρευσης των Ρώσων καλλιτεχνών από την Ουκρανία του ουκρανικού υπουργείου Πολιτισμού.

Το 2015, ο Ζελένσκι έγινε ο σταρ της δημοφιλούς τηλεοπτικής σειράς *Υπηρέτης του Λαού,* στην οποία παίζει το ρόλο του Προέδρου της Ουκρανίας. Στη σειρά, ο Ζελένσκι είναι ένας κοινός καθηγητής ιστορίας, ονόματι Βασίλι Χολομπορόντκο, που κερδίζει τις προεδρικές εκλογές μετά από δημοφιλές βίντεο στο οποίο κάνει κριτική στην κυβέρνηση της Ουκρανίας σχετικά με τη διαφθορά.

Ο Ζελένσκι έχει εργαστεί ως επί το πλείστον στα ρωσικά. Ο πρώτος ρόλος του στην ουκρανική γλώσσα ήταν η ρομαντική κωμωδία «Εγώ, Εσύ, Αυτός, Αυτή»,, το οποίο πρωτοπροβλήθηκε στην Ουκρανία τον Δεκέμβριο του 2018. Η πρώτη έκδοση του σεναρίου γράφτηκε στα ουκρανικά. Ωστόσο, για τη λιθουανή ηθοποιό Άγκνε Γκρουντιτέ, το σενάριο μεταφράστηκε στα ρωσικά. Στη συνέχεια, η ταινία μεταγλωττίστηκε στα ουκρανικά. Ωστόσο, η ποιότητα της μεταγλώττισης επικρίθηκε από τους κριτικούς.

Τον Δεκέμβριο του 2018, ο Ζελένσκι δήλωσε ότι το Κβαρτάλ 95 παρήγαγε την τελευταία ταινία από τη ρωσική θυγατρική του το 2012, και πως το 2014 τα γραφεία του στη Μόσχα έκλεισαν. Τον Ιανουάριο του 2019, είπε ότι εξακολουθεί να μοιράζεται εμπορικά συμφέροντα με τις ρωσικές εταιρείες, αλλά μόνο ως συνιδιοκτήτης της «Green Family LTD» με έδρα την Κύπρο, η οποία κατέχει την ρωσική εταιρεία παραγωγής ταινιών Grin Films. Ο Ζελένσκι ισχυρίστηκε ότι δεν είχε κανένα ρόλο στην επιτυχημένη αίτηση της εταιρείας για μια επιχορήγηση από το υπουργείο Πολιτισμού της Ρωσίας.

Ο Ζελένσκι αναφέρεται μαζί με άλλα μέλη της Κβαρτάλ 95 ως ιδιοκτήτες υπεράκτιων εταιρειών στα Pandora Papers, τις οποίες άρχισαν να ιδρύουν το 2012. Τα έγγραφα δείχνουν ότι ο Ζελένσκι έδωσε το μερίδιό του στις εταιρίες στον συνεργάτη του Σερχίι Σεφίρ πριν εκλεγεί πρόεδρος, αλλά είναι πιθανόν η οικογένεια του Ζελένσκι να συνέχισε να λαμβάνει χρήματα από τις εταιρείες.

Πολιτική καριέρα
----------------

Το πολιτικό κόμμα *Υπηρέτης του Λαού* δημιουργήθηκε το Μάρτιο του 2018, από ανθρώπους της τηλεοπτικής εταιρίας παραγωγής Κβαρτάλ 95, η οποία δημιούργησε επίσης την τηλεοπτική σειρά με το ίδιο όνομα.

Τον Μάρτιο 2019, σε συνέντευξη για το *Der Spiegel*, ο Ζελένσκι δήλωσε ότι μπήκε στην πολιτική για να αποκαταστήσει την εμπιστοσύνη προς τους πολιτικούς και ότι ήθελε να «φέρει επαγγελματίες, άξιους ανθρώπους στην εξουσία» και να «αλλάξει τη διάθεση και το ηχόχρωμα του πολιτικού κατεστημένου, όσο το δυνατόν περισσότερο.»

### Προεδρική εκστρατεία

Έξι μήνες πριν ο ίδιος ανακοινώσει την υποψηφιότητά του για τις ουκρανικές προεδρικές εκλογές το 2019, στις 31 Δεκεμβρίου 2018, ο Ζελένσκι ήταν ήδη ένας από τους πρωτοπόρους σε δημοσκοπήσεις.

Μετά από μήνες διφορούμενων απαντήσεων, κατά τη διάρκεια της εκπομπής για την παραμονή της πρωτοχρονιάς του Κβαρτάλ 95 στο τηλεοπτικό κανάλι 1+1 ανακοίνωσε επίσημα την υποψηφιότητά του για τις προεδρικές εκλογές του 2019. Κατά τη διάρκεια της προεκλογικής εκστρατείας ο Ζελένσκι συνέχισε τα ταξίδια με το Κβαρτάλ 95. Κατά τη διάρκεια της εκστρατείας η ενασχόληση του με τα μέσα μαζικής ενημέρωσης ήταν ελάχιστη. Ωστόσο μίλησε στο εκλογικό σώμα σε κανάλια των κοινωνικών μέσων μαζικής ενημέρωσης και του YouTube. Στις 16 Απριλίου 2019, 20 ουκρανικά ΜΜΕ κάλεσαν τον Ζελένσκι να σταματήσει να αποφεύγει τους δημοσιογράφους. Δύο μέρες αργότερα ο Ζελένσκι δήλωσε ότι δεν κρύβεται από τους δημοσιογράφους, αλλά ότι δεν θέλει να πάει σε εκπομπή όπου «οι άνθρωποι της παλιάς εξουσίας» κάνουν «μόνο δημόσιες σχέσεις» και ότι απλά δεν έχει το χρόνο για να ικανοποιήσει όλες τις αιτήσεις συνέντευξης. Κατά τη διάρκεια της εκστρατείας ο Ζελένσκι παρουσίασε την ομάδα του, που περιλαμβάνει τον πρώην Υπουργό Οικονομικών Ολεξάντρ Δανίλτσουκ και άλλους. Ο πρόεδρος της Γαλλίας, Εμανουέλ Μακρόν, δέχτηκε τον υποψήφιο πρόεδρο Ζελένσκι στο Παλάτι των Ηλυσίων στο Παρίσι στις 12 Απριλίου 2019.

### Προεδρία

Στις προεδρικές εκλογές του 2019 ο Ζελένσκι είχε σαφές προβάδισμα στον πρώτο γύρο των εκλογών στις 31 Μαρτίου 2019. Στον δεύτερο γύρο, στις 21 Απριλίου 2019, έλαβε το 73 τοις εκατό των ψήφων έναντι του 25 τοις εκατό του Ποροσένκο και εξελέγη Πρόεδρος της Ουκρανίας. Η ορκωμοσία του έλαβε χώρα στις 20 Μαΐου 2019.

Ο Ζελένσκι στην περιοχή του Ντονέτσκ το 2021.
Ο Ζελένσκι τις πρώτες 100 ημέρες συνέχισε σε γενικές γραμμές την πολιτική του Ποροσένκο και διατήρησε τον φιλοδυτικό προσανατολισμό της Ουκρανίας, επιδιώκοντας την είσοδο της Ουκρανίας στην ΕΕ και το ΝΑΤΟ, και επιχείρησε να βελτιώσει τις σχέσεις Ουκρανίας-Πολωνίας, επιχειρώντας να αμβλύνει τις ιστορικές διαφορές των δύο χωρών, κάτι που επιδοκιμάστηκε από τους Πολωνούς. Προσπάθησε επίσης να έρθει σε συμφωνία με τη Ρωσία σχετικά με το Ντονμπάς, ζητώντας να γίνουν διαπραγματεύσεις με τη μεσολάβηση ευρωπαϊκών χωρών, ώστε να λήξει ο Ρωσο-ουκρανικός Πόλεμος.

Κατά τη διάρκεια της διακυβέρνησής του, ο Ζελένσκι επέβλεψε την άρση της βουλευτικής ασυλίας, την μεταρρύθμιση του πλαισίου για τα δημοψηφίσματα, την αντιμετώπιση της πανδημίας COVID-19 και την επακόλουθη οικονομική ύφεση και επιχείρησε να αντιμετωπίσει τη διαφθορά στην Ουκρανία. Στα πλαίσια περιορισμού της επιρροής των ολιγαρχών στα μέσα ενημέρωσης και της αύξησης του ανταγωνισμού, πρότεινε αλλαγές στους νόμους ανάμεσα στις οποίες ήταν και ο κρατικός έλεγχος για παραπληροφόρηση, που επικρίθηκε καθώς μπορούσε να οδηγήσει σε περιορισμό της ελευθερίας του τύπου αν καταχραστεί. Τον Φεβρουάριο του 2021 απαγορεύτηκε σε τρία φιλορωσικά κανάλια να εκπέμπουν. Ο Ζελένσκι δικαιολόγησε την απόφαση στα πλαίσια αντιμετώπισης της ρωσικής επιθετικότητας στον τομέα της πληροφόρησης, αλλά προκάλεσε έντονη συζήτηση για την ισορροπία μεταξύ εθνικής ασφαλείας και ελευθερίας του τύπου.

Τον Ιανουάριο του 2022 ο Ζελένσκι κατηγόρησε τη Δύση ότι προκαλεί πανικό σχετικά με επικείμενη ρωσική επίθεση, με αποτέλεσμα να πλήττεται η οικονομία της χώρας. Όταν όμως η ανησυχία για την επικείμενη ρωσική επίθεση αυξήθηκε ζήτησε από τις χώρες της Δύσης να εγκαταλείψουν την πολιτική κατευνασμού έναντι της Ρωσίας. Με τη ρωσική εισβολή στην Ουκρανία στις 24 Φεβρουαρίου, κήρυξε στρατιωτικό νόμο στη χώρα και στη συνέχεια γενική επιστράτευση. Παρά τις εκκλήσεις για να φύγει, ο Ζελένσκι παρέμεινε στο υπό βομβαρδισμό Κίεβο, ζητώντας οπλισμό. Η στάση του Ζελένσκι επιδοκιμάστηκε σε όλον τον κόσμο, ακόμη και από επικριτές του. Σημειώθηκε επίσης η χρήση των μέσων κοινωνικής δικτύωσης από τον Ζελένσκι, που τον βοήθησε να ξεπεράσει παραδοσιακά εμπόδια στη διάδοση πληροφορίας και χαρακτηρίστηκε από το Harvard Political Review ως ο πρώτος διαδικτυακός πολεμικός ηγέτης.

Τον Μάρτιο ανέστειλε τη λειτουργία έντεκα πολιτικών κομμάτων με δεσμούς με τη Ρωσία.

Πολιτικές θέσεις
----------------

Ο Ζελένσκι υποστήριξε το κίνημα του Ευρωμαϊντάν. Κατά τη διάρκεια του Πολέμου στο Ντονμπάς, στήριξε ενεργά τον ουκρανικό στρατό.

Κατά τη διάρκεια της προεδρικής εκστρατείας, ο Ζελένσκι είπε ότι θα ήθελε η Ουκρανία να γίνει μέλος της Ευρωπαϊκής Ένωσης και του ΝΑΤΟ, αλλά θέλει οι Ουκρανοί ψηφοφόροι να αποφασίσουν σχετικά με την ουκρανική ένταξη (στους δύο αυτούς οργανισμούς) σε δημοψηφίσματα. Την ίδια στιγμή, πίστευε ότι ο λαός της Ουκρανίας είχε ήδη επιλέξει «ευρωενσωμάτωση». Στις προεδρικές εκλογές του 2019, ο Ζελένσκι υποστήριξε ότι η ουκρανική ένταξη στο ΝΑΤΟ είναι «η επιλογή του Μαϊντάν και η πορεία που κατοχυρώνεται στο Σύνταγμα, καθώς και μέσο για την ενίσχυση της αμυντικής ικανότητας.» Στο πρόγραμμά του δήλωσε ότι η Ουκρανία θα πρέπει να ορίσει στόχο να βάλει υποψηφιότητα για μέλος του ΝΑΤΟ το 2024. Το πρόγραμμα αναφέρει επίσης ότι ο Ζελένσκι «θα κάνει τα πάντα για να εξασφαλίσει» ότι η Ουκρανία μπορεί να υποβάλει αίτηση για ένταξη στην Ευρωπαϊκή Ένωση το 2024. Δύο μέρες πριν από το δεύτερο γύρο ο Ζελένσκι δήλωσε ότι ήθελε να χτίσει «μια ισχυρή, ελεύθερη χώρα, η οποία δεν είναι η μικρότερη αδελφή της Ρωσίας, η οποία δεν είναι διεφθαρμένος εταίρος της Ευρώπης, αλλά η ανεξάρτητη Ουκρανία.»

Ο Ζελένσκι υποσχέθηκε ότι το πρώτο νομοσχέδιο «Για τη λαϊκή Εξουσία» θα παρέχει μηχανισμό για δημοψηφίσματα. Υποσχέθηκε επίσης νομοσχέδια για την καταπολέμηση της διαφθοράς, συμπεριλαμβανομένης της αφαίρεσης της ασυλίας του προέδρου της χώρας, τους βουλευτές του Βερχόβνα Ράντα (του ουκρανικού κοινοβουλίου) και τους δικαστές, ένας νόμος για την παραπομπή, τη μεταρρύθμιση του εκλογικού νόμου, και την παροχή αποτελεσματικών δικών με ενόρκους. Υποσχέθηκε να φέρει το μισθό για το στρατιωτικό προσωπικό «στο επίπεδο των προτύπων του ΝΑΤΟ».

Ο Ζελένσκι δήλωσε ότι ως Πρόεδρος θα αναπτύξει την οικονομία της χώρας και να προσελκύσει επενδύσεις στην Ουκρανία μέσω της «επανεκκίνησης του δικαστικού συστήματος» και την αποκατάσταση της εμπιστοσύνης προς την πολιτεία. Επίσης, προτείνει φορολογική αμνηστία και 5% κατ' αποκοπή φόρο για τη μεγάλη επιχείρηση, η οποία θα μπορούσε να αυξηθεί «σε διάλογο μαζί τους και αν όλοι συμφωνήσουν.» Σύμφωνα με τον Ζελένσκι, αν οι άνθρωποι παρατηρήσουν ότι η νέα κυβέρνηση «λειτουργεί ειλικρινώς από την πρώτη μέρα», θα αρχίσουν να πληρώνουν τους φόρους τους.

Σε μια συνέντευξη τον Δεκέμβριο του 2018, ο Ζελένσκι δήλωσε ότι ως Πρόεδρος θα προσπαθήσει να σταματήσει το συνεχιζόμενο πόλεμο στο Ντονμπάς μέσω διαπραγμάτευσης με τη Ρωσία. Δεδομένου ότι θεωρεί τους ηγέτες της Λαϊκής Δημοκρατίας του Ντονέτσκ και του Λουχάνσκ (ΛΔΝ και ΛΔΛ) ως «μαριονέτες» της Ρωσίας, «δεν έχει κανένα νόημα να μιλήσει μαζί τους». Ο ίδιος δεν απέκλεισε διεξαγωγή δημοψηφίσματος για το θέμα. Σε συνέντευξή του που δημοσιεύθηκε 3 ημέρες πριν από τις προεδρικές εκλογές του 2019 ο Ζελένσκι, δήλωσε ότι είναι κατά της χορήγησης «ειδικού καθεστώς στο Ντονμπάς». Σε συνέντευξη του είπε επίσης ότι αν εκλεγεί Πρόεδρος δεν θα υπογράψει αμνηστία για τους μαχητές της ΛΔΝ και ΛΔΛ. (Η χορήγηση «ειδικού καθεστώτος» σε «Συγκεκριμένες Περιοχές των περιφερειών Ντονέτσκ και Λουγκάνσκ καθώς και η χορήγηση αμνηστίας Περιφέρεια Ντονέτσκ μαχητές των ΛΔΝ και ΛΔΛ» είναι μέτρα της 2ης συμφωνίας του Μινσκ του Φεβρουαρίου 2015, την οποία συνυπέγραψε η Ουκρανία.)

Όσον αφορά τη ρωσική προσάρτηση της Κριμαίας, ο Ζελένσκι είπε ότι θα είναι δυνατό να επιστραφεί η Κριμαία υπό ουκρανικό έλεγχο μόνο μετά από αλλαγή του καθεστώτος στη Ρωσία.

Ο Ζελένσκι είναι υποστηρικτής της ελεύθερης διανομής της ιατρικής κάνναβης, υποστηρικτής της ελεύθερης άμβλωσης και της νομιμοποίησης της πορνείας και των τυχερών παιχνιδιών στην Ουκρανία. Είναι ενάντια στη νομιμοποίηση των όπλων.

Ο Ζελένσκι είναι κατά της απαγόρευσης της ρωσικής γλώσσας στην Ουκρανία και της απαγόρευσης των καλλιτεχνών (καθώς κρίνονται από την ουκρανική Κυβέρνηση ως αντιουκρανοί) για τις πολιτικές τους απόψεις. Τον Απρίλιο του 2019, δήλωσε ότι δεν ήταν εναντίον μιας ποσόστωσης της ουκρανικής γλώσσας (σε ραδιόφωνο και τηλεόραση) και ότι οι Ρώσοι καλλιτέχνες «που έχουν μετατραπεί σε (αντιουκρανούς) πολιτικούς» πρέπει να παραμείνουν απαγορευμένοι από το δικαίωμα εισόδου στο έδαφος της Ουκρανίας. Δήλωσε επίσης ότι η ιδέα για την ποσόστωση της ουκρανικής γλώσσας «μπορεί να τους αλλάξει λίγο».

Ο Ζελένσκι δήλωσε τον Απρίλιο του 2019 ότι φυσικά υποστηρίζει την αποκομμουνιστικοποίηση της Ουκρανίας. Επίσης δήλωσε ότι ο Στεπάν Μπαντέρα, «υπερασπίστηκε την ελευθερία της Ουκρανίας» και ότι είναι «κανονικό» ότι «κάποιο ποσοστό των Ουκρανών» τον θεωρεί ήρωα».

Περιουσιακά στοιχεία και οικονομικές υποχρεώσεις
------------------------------------------------

Στη φορολογική δήλωση του ο Ζελένσκι δήλωσε για το 2017 7,3 εκατομμύρια εισόδημα εθνικού νομίσματος, ένα διαμέρισμα στη Γιάλτα, λογαριασμούς στην τράπεζα "PrivatBank", ενώ αργότερα έγιναν αλλαγές — προστέθηκαν πληροφορίες για την κυπριακή εταιρεία "Green Family". Επίσης, στη δήλωση των εισοδημάτων του για το 2017, ο Ζελένσκι ανέφερε:

* ένα σπίτι με έκταση 353 m² και οικόπεδο 12 εκταρίων στο χωριό Ιβανκοβίτσι στην περιοχή του Κιέβου, 3 διαμερίσματα στο Κίεβο με εμβαδόν 254, 198 και 131 m². Διαμέρισμα 91m² στο Ηνωμένο Βασίλειο με 2 θέσεις στάθμευσης σε συνιδιοκτησία με τη σύζυγό του.
* Ο Ζελένσκι έχει ένα Land Rover (2016) και η σύζυγός του Ολένα έχει μια Mercedes-Benz S 500 4 Matic (2014).
* ρολόγια από τις μάρκες Breguet, Tag Heuer, Rolex, Piaget, κοσμήματα Graff, Bovet, Breguet.
* χρεόγραφα, μετοχές εταιρείας εγγεγραμμένης στην Κύπρο και στις Βρετανικές Παρθένους Νήσους. Τα εταιρικά δικαιώματα ανήκουν στις εταιρείες "Kinoquartal", "Studio Kvartal-95", "Zelary Fish", "League of Laughter Production Center", "Animation Studio 95", "Kvartal TV", "Invest Anima", "Gaudi Studio" και "Συναυλία τετάρτου".
* κατέχει επίσης νόμιμα εταιρείες εγγεγραμμένες στην Ουκρανία, την Ιταλία, την Κύπρο, το Μπελίζ και τις Βρετανικές Παρθένους Νήσους. Επιπλέον, έχει διπλώματα ευρεσιτεχνίας, σήματα για αγαθά και υπηρεσίες.

Σύμφωνα με την ανάλυση της φορολογικής δήλωσης του 2018 του Ζελένσκι, από την 1η Ιανουαρίου 2019, κατείχε περιουσιακά στοιχεία αξίας περίπου 16.200.000$ στη σταθμισμένη μέση συναλλαγματική ισοτιμία τη στιγμή της αγοράς, ενώ το μεγαλύτερο ποσό αγορών και εξοικονόμησης έγινε την περίοδο 2014-2018. Η οικογένεια του Ζελένσκι πρόσθεσε 15,5 εκατομμύρια δολάρια (τουλάχιστον) στα περιουσιακά της στοιχεία κατά τη διάρκεια του πολέμου της Ουκρανίας με τη Ρωσία.

Στα τέλη του 2019, ο Ζελένσκι ανέφερε σημαντικές αλλαγές στο περιουσιακό του καθεστώς στη δήλωσή του. Έτσι, έλαβε 4.800.000 εθνικού νομίσματος σε δικαιώματα από την «Kvartal 95» LLC, καθώς και 104.000 εθνικού νομίσματος για τη χρήση του εμπορικού σήματος, ενώ τα δικαιώματα για το 2018 ήταν μόνο 4.000 εθνικού νομίσματος.

Στη φορολογική δήλωση Ζελένσκι για το 2017, δεν υπάρχουν αντικείμενα προς δήλωση και στη φορολογική δήλωση για το 2018 δήλωσε τρεις οικονομικές υποχρεώσεις συνολικού ύψους περίπου 2.100.000$. Πρόκειται για δύο δάνεια σε 200.000 εθνικού νομίσματος και 400.000 εθνικού νομίσματος που λήφθηκαν τον Ιανουάριο του 2018, αντίστοιχα, από τις μετοχικές εταιρείες "OTP Bank" και την Εμπορική Τράπεζα "Privatbank" , καθώς και ένα δάνειο ύψους 1.775.935£ Δεκεμβρίου 2018 από την εταιρεία "Film Heritage Inc" από το Μπελίζ. Σύμφωνα με το τμήμα 9 της δήλωσης του Ζελένσκι για το 2018, ο ίδιος ο Βολοντίμιρ Ζελένσκι και η σύζυγός του Ολένα αναφέρονται ως οι τελικοί πραγματικοί ιδιοκτήτες της δανειολήπτριας εταιρείας "Film Heritage Inc"..

Σύμφωνα με τη δήλωση για το 2019, ο Ζελένσκι κέρδισε 26,6 εκατομμύρια εθνικού νομίσματος, αναφέρθηκαν επίσης πολλά ακίνητα και μια συλλογή ακριβών ρολογιών. Ταυτόχρονα, όταν άφησε την επιχείρηση τον Μάιο του 2019, ο προεδρικός μισθός ήταν 208.000 εθνικού νομίσματος. Η οικογένεια του Ζελένσκι πούλησε τα εταιρικά δικαιώματα δώδεκα ουκρανικών επιχειρήσεων στην οικογένεια του Serhii Shefir για συνολικά 246.000 εθνικά νομίσματα, δηλαδή, κατά μέσο όρο, 20,5 χιλιάδες εθνικά νομίσματα για κάθε εταιρεία. Ταυτόχρονα, η Ολένα Ζελένσκα έλαβε δάνειο 5.000.000 εθνικού νομίσματος από τον Σεφίρ Σερχί, τον πρώτο βοηθό του Προέδρου Ζελένσκι, το οποίο αποπληρώθηκε μέχρι το τέλος του έτους αναφοράς 2019. Το συνολικό εισόδημα της οικογένειας Ζελένσκι για το 2019 ξεπέρασε τα 28,6 εκατομμύρια εθνικά νομίσματα.

Στις 2 Ιουλίου 2020 παραδέχθηκε ότι τα στοιχεία που υπέβαλε στη δήλωση για το 2019 ήταν ελλιπή. Όπως ανακοινώθηκε στο μήνυμα της υπηρεσίας τύπου του προέδρου που δημοσιεύτηκε στον ιστότοπό του, το 2019 η οικογένεια Ζελένσκι έλαβε επίσης από την πώληση ομολόγων του εγχώριου κρατικού δανείου της Ουκρανίας (OVDP) κεφάλαια συνολικού ύψους 5,1 εκατομμυρίων εθνικού νομίσματος και αγόρασε νέα ομόλογα OVDP ύψους 5,2 εκατ. εθνικού νομίσματος. Το Γραφείο του Προέδρου σημείωσε ότι, σύμφωνα με την ισχύουσα νομοθεσία, ο Ζελένσκι ήταν υποχρεωμένος να κοινοποιήσει στο Μητρώο Δηλώσεων σημαντικές αλλαγές στην περιουσιακή κατάσταση εντός 10 ημερών από τη στιγμή της αγοράς και πώλησης του OVDP, αλλά δεν ελήφθη τέτοια ειδοποίηση.

Προσωπική ζωή
-------------

Τον Σεπτέμβριο του 2003 ο Ζελένσκι παντρεύτηκε την Ολένα Κιγιάσκο. Και οι δύο πήγαιναν στο ίδιο σχολείο.

Η κόρη τους, Ολεξάντρα, γεννήθηκε τον Ιούλιο του 2004. Στη ταινία του 2014 *8 Νέες Γνωριμίες* του 2014 έπαιξε τη «Σάσα», την κόρη του πρωταγωνιστή. Το 2016 συμμετείχε στην παράσταση *Η Κωμωδία Τα Παιδιά της Κωμωδίας* και κέρδισε 50.000 χρίβνιες. Ο γιος τους, Κύριλλος Ζελένσκι, γεννήθηκε τον Ιανουάριο του 2013.

Επιλεγμένη φιλμογραφία
----------------------

### Ταινία

| Έτος | Τίτλος |
| --- | --- |
| 2009 | *Αγάπη στη Μεγάλη Πόλη* |
| 2011 | *Ρομαντισμός στο Γραφείο. Ο Χρόνος Μας* |
| 2012 | *Αγάπη στη Μεγάλη Πόλη 2* |
| 2012 | *Ρζέφσκι Εναντίον Του Ναπολέοντα* |
| 2012 | *8 Πρώτα Ραντεβού* |
| 2014 | *Αγάπη στο λας Βέγκας* |
| 2015 | *8 Νέες Γνωριμίες* |

### Τηλεόραση

| Έτος | Τίτλος | Σημειώσεις |
| --- | --- | --- |
| 2008-2012 | *Σβάτι* | ως παραγωγός |
| 2015 | *Υπηρέτης του Λαού* |  |
| 2016 | *Dancing with the Stars* |  |

Παραπομπές
----------

1. 1 2 3 4 5 6 7 8 9 10  (Ουκρανικά) Zelensky announced his decision to go to the presidency (video), UNIAN (1 January 2019)
2. ↑  Interfax-Ukraine (15 Ιουλίου 2018). «Support for Zelensky, Varkarchuk shows popular demand for new politicians». *Kyiv Post*.
3. 1 2 3 4 5 6  (Ουκρανικά) The boundary of a joke. How Zelensky prepares for the election, Ukrayinska Pravda (25 October 2018)
4. 1 2  Jacobsen, Katherine (13 Δεκεμβρίου 2016). «How a Fictional President Is Helping Ukrainians Rethink Their Absurd Politics». *Foreign Policy*. Ανακτήθηκε στις 25 Αυγούστου 2017.   
  
Kao, Anthony (6 Ιουνίου 2017). «Ukraine's 'Servant of the People' is a hidden gem of political comedy». *Cinema Escapist*. Ανακτήθηκε στις 25 Αυγούστου 2017.   
  
Kao, Anthony (22 Αυγούστου 2017). «Interview: Vladimir Zelenskiy on playing Ukraine's president in 'Servant of the People'». *Cinema Escapist*. Ανακτήθηκε στις 25 Αυγούστου 2017.
5. 1 2  (Ουκρανικά) Lawyer Zelensky has registered a new political party "Servant of the people", UNIAN (3 December 2017)
6. ↑  «Кривий Ріг - батьківщина президента із залізним характером - kryvyi-rih-yes.com.ua» (στα Ουκρανικά). 6 Απριλίου 2022. Ανακτήθηκε στις 18 Απριλίου 2022.
7. 1 2 3 4 5 6 7 8 9 10 11 12 13 14 15 16 17  (Ρωσικά)**/(website has automatic Google Translate option)** Short bio, LIGA
8. ↑  Ο Itamar Eichner. Εβραίος κωμικός που παίζει ο πρόεδρος της ουκρανίας στην ΤΗΛΕΌΡΑΣΗ τρέχει για τη δουλειά άρθρο με το Ynetnews, 8 ιανουαρίου 2019
9. ↑  Zelensky ονομάζεται Γιανούκοβιτς ιστορίας και του ζήτησε να αφήσει στην Τηλεόραση Υπηρεσία Ειδήσεων, το Κανάλι 1+1, 2 Μαρτίου 2014 (στα ρωσικά)
10. ↑  Artur Verba. Πώς ουκρανών Εβραίων κάνουν το άρθρο από Korrespondent №26, 4 ιουλίου 2014 (στα ρωσικά)
11. ↑  Εβραίος κωμικός που παίζει Ουκρανία πρόεδρος στην ΤΗΛΕΌΡΑΣΗ οδηγεί Ουκρανία είναι προεδρική κούρσα, Οι Times του Ισραήλ (13 Μαρτίου 2019)
12. ↑  Ο βλαντιμίρ Zelensky είπε για την σχέση του με τους γονείς του από την Υπηρεσία Τηλεόρασης, των Ειδήσεων, το Κανάλι 1+1, 28 σεπτεμβρίου 2017 (στα ουκρανικά)
13. ↑  Zelensky Oleksandr Semenovich Αρχειοθετήθηκε 2019-01-07 στο Wayback Machine. στο Kryvyi Rih Ινστιτούτου Οικονομικών επίσημη ιστοσελίδα (στα ουκρανικά)
14. ↑  Volodymyr Zelensky συνέντευξη από τον Ντμίτρι Γκόρντον στην επίσημη ιστοσελίδα, 26 δεκεμβρίου 2018 (στα ρωσικά)
15. 1 2  Vladimir Zelenskiy Αρχειοθετήθηκε 2019-03-31 στο Wayback Machine. στο επίσημο κλασικού στιλ 95 ιστοσελίδα
16. ↑  Zaporizhia-Kryvyi Rih-Διαμετακόμιση προφίλ της ομάδας στο επίσημο ΚΩΝ ιστοσελίδα (στα ρωσικά)
17. 1 2  (Ρωσικά) Zelensky intended to demand the resignation of the Ministry of Culture, sevas.com (9 August 2014)
18. 1 2  Ουκρανία απαγορεύσεις 38 ρωσικά "μίσος" βιβλία ανάμεσα σε "πολιτισμικό πόλεμο", BBC News (11 αυγούστου 2015)
19. ↑  (Ουκρανικά) "Night watch", "Love in a big city 2": in the State Committee called new prohibited films, Ukrayinska Pravda (17 January 2019)
20. ↑  (Ρωσικά) Actor Zelensky criticized the SBU because of the ban on the series "Matchmakers", RIA Novosti (24 November 2017)  
  
(Ρωσικά) SC will check whether Zelensky financed the Ukrainian army, Komsomolskaya Pravda (02/05/15)
21. ↑  (Ουκρανικά) "Quarter 95" will take off its first Ukrainian-language comedy with Nastya Kamensky in the lead role, Zaxid.net [uk; de] (20 June 2017). Retrieved 2019-04-04
22. ↑  «Я, Ти, Вiн, Вона (2018) — Release Info» [I, You, He, She (2018) — Release Info]. IMDb. Ανακτήθηκε στις 4 Απριλίου 2019.
23. ↑  Tetjana Turlik’yan (18 Δεκεμβρίου 2018). «Мовний факап і чіткі актори: як пройшла презентація комедії "Я, ти, він, вона" від "Квартал 95"» [Language fakap and clear actors: how was the presentation of the comedy "I, You, He, She" from "Quarter 95"] (στα Ουκρανικά). РБК-Україна. Αρχειοθετήθηκε από το πρωτότυπο στις 19 Ιανουαρίου 2019. Ανακτήθηκε στις 4 Απριλίου 2019.
24. ↑  Valeria Kutsenko (26 Δεκεμβρίου 2018). «"Ми заплатили, щоб Зеленський прогинався під російську публіку": чим розлютив фільм "Я, ти, він, вона"» [We paid Zelensky to bow to the Russian public.": what pissed off in the movie "I, You, He, She"] (στα Ουκρανικά). UAportal. Αρχειοθετήθηκε από το πρωτότυπο στις 26 Δεκεμβρίου 2018. Ανακτήθηκε στις 16 Απριλίου 2019.
25. ↑  Igor Grabovich (2 Ιανουαρίου 2019). «Володимир Зеленський та його віртуальний світ» [Vladimir Zelensky and his virtual world] (στα Ουκρανικά). Detector media. Αρχειοθετήθηκε από το πρωτότυπο στις 19 Ιανουαρίου 2019. Ανακτήθηκε στις 16 Απριλίου 2019.
26. ↑  (Ουκρανικά) "The Green Rhodina". Zelensky's film business in Russia (investigation), Radio Svoboda (17 January 2019)  
  
(Ουκρανικά) Zelensky has a film business in Russia despite statements about his closure - "Schemes", Ukrayinska Pravda (17 January 2019)
27. 1 2  Ουκρανικές Προεδρικές Ελπιδοφόρα Παραδέχεται ρωσικά Περιουσιακά στοιχεία, Υπόσχομαι Να Εκχωρήσει από RFE/RL
28. ↑  Loginova, Elena. «Pandora Papers Reveal Offshore Holdings of Ukrainian President and his Inner Circle». *OCCRP* (στα Αγγλικά). Ανακτήθηκε στις 27 Αυγούστου 2022.
29. 1 2  (Ουκρανικά) Zelensky: Party "Servant of the people" goes into politics, Interfax-Ukraine (26.12.2018)
30. ↑  (Ουκρανικά) Zelensky admitted that he was afraid of the president, Ukrayinska Pravda (22 March 2019)
31. ↑  Interfax-Ukraine (15 Ιουλίου 2018). «Support for Zelensky, Varkarchuk shows popular demand for new politicians». *Kyiv Post*.
32. ↑  Θα μπορούσε ένα αστέρι της ροκ γίνει η Ουκρανία είναι ο επόμενος πρόεδρος;, Deutsche Welle (24 Αυγούστου 2018)
33. ↑  Ουκρανία εκλογές: Γιατί κόμικ Zelenskiy είναι πραγματική απειλή για Poroshenko, BBC news (27 Μαρτίου 2019)
34. 1 2 3  Ουκρανία media απαιτεί πρόσβαση σε απορροή πρωτοπόρος Zelensky Αρχειοθετήθηκε 2019-04-17 στο Wayback Machine. Al Jazeera (16 απριλίου 2019)
35. ↑  (Ουκρανικά) Zelensky's team. Who are these people, Ukrayinska Pravda (19 April 2019)
36. ↑  (Ουκρανικά) Zelensky responded to the "cat in the bag" and told about the strategy, Ukrayinska Pravda (18 April 2019)
37. ↑  Στην Ουκρανία την εκλογή του, κωμικός μπορεί να ψηφοφόρων καλύτερη επιλογή, από τον Michael Bociurkiw, το CNN
38. ↑  «Zelensky meets with Macron». *Ukrinform*. 12 Απριλίου 2019. Ανακτήθηκε στις 13 Απριλίου 2019.
39. ↑  (στα Ουκρανικά) «Central Election Commission of Ukraine – Ukrainian Presidential Election 2019 (first round)». *www.cvk.gov.ua*. Cenetral Election Commission of Ukraine. Αρχειοθετήθηκε από το πρωτότυπο στις 23 Απριλίου 2019.
40. ↑  «Ukraine election: Comedian Zelensky wins presidency by landslide». *BBC News*. 22 April 2019. Αρχειοθετήθηκε από το πρωτότυπο στις 21 April 2019. .
41. ↑  «Election of President of Ukraine 2019 Repeat voting». *UKR.VOTE*. Αρχειοθετήθηκε από το πρωτότυπο στις 13 Αυγούστου 2021.
42. ↑  «Ukraine's New President Vows To Dissolve Parliament As PM, Other Key Officials Resign». *RadioFreeEurope/RadioLiberty*. Αρχειοθετήθηκε από το πρωτότυπο στις 20 Μαΐου 2019. Ανακτήθηκε στις 20 Μαΐου 2019.
43. ↑  Donaj, Łukasz (2020-12-31). «Volodymyr Zelensky: What has Been Done in the Past Year? What’s Next?». *Rocznik Integracji Europejskiej* (14): 101–112. doi:10.14746/rie.2020.14.6. ISSN 1899-6256. .
44. ↑  Foy, Henry (11 July 2019). «Putin and Zelensky hold first discussion with talks on conflict, prisoner swap». *Financial Times*. Αρχειοθετήθηκε από το πρωτότυπο στις 12 July 2019.. Ανακτήθηκε στις 12 July 2019.
45. ↑  «Ukraine Lifts Prosecutorial Immunity For Members Of Parliament» (στα αγγλικά). *Radio Free Europe/Radio Liberty*. 19 December 2019. Αρχειοθετήθηκε από το πρωτότυπο στις 19 February 2022.. Ανακτήθηκε στις 19 February 2022.
46. ↑  Shushkovska, Alisa (18 Φεβρουαρίου 2021). «Ukraine adopts new and improved referendum law». *Atlantic Council* (στα Αγγλικά). Αρχειοθετήθηκε από το πρωτότυπο στις 6 Ιουλίου 2021. Ανακτήθηκε στις 2 Μαρτίου 2022.
47. ↑  Peleschuk, Dan (15 April 2021). «Ukraine's anti-corruption effort struggles, but soldiers on» (στα αγγλικά). *Eurasianet*. Αρχειοθετήθηκε από το πρωτότυπο στις 19 February 2022.. Ανακτήθηκε στις 19 February 2022.
48. ↑  Wilson, Andrew (6 July 2021). ﻿Faltering fightback: Zelensky's piecemeal campaign against Ukraine's oligarchs﻿ (Report). European Council on Foreign Relations. Αρχειοθετήθηκε από το πρωτότυπο στις 2022-02-26.. Ανακτήθηκε στις 10 February 2022.
49. ↑  Leonova, Nataliya· Lihostova, Oksana· Deynychenko, Ruslan (5 Φεβρουαρίου 2020). «Journalists See Specter of Censorship in Ukraine's Proposed Media Law». *VoA News*. Αρχειοθετήθηκε από το πρωτότυπο στις 5 Δεκεμβρίου 2020. Ανακτήθηκε στις 28 Δεκεμβρίου 2020.
50. ↑  «Ukraine: Zelenskiy bans three opposition TV stations | DW». *DW.COM*. 3 Φεβρουαρίου 2021.
51. ↑  Dickinson, Peter (6 Φεβρουαρίου 2021). «Analysis: Ukraine bans Kremlin-linked TV channels». *Atlantic Council* (στα Αγγλικά). Ανακτήθηκε στις 27 Αυγούστου 2022.
52. ↑  «Volodymyr Zelensky accuses the West of causing 'panic' with warnings of a Russian invasion that hurts the Ukrainian economy». *Business Insider*. 28 January 2022. Αρχειοθετήθηκε από το πρωτότυπο στις 29 January 2022.. Ανακτήθηκε στις 29 January 2022.
53. ↑  «Ukraine is 'longing for peace' says Zelensky at Munich Security Conference». *France 24*. France 24 (France 24). 19 February 2022. Αρχειοθετήθηκε από το πρωτότυπο στις 19 February 2022.. Ανακτήθηκε στις 19 February 2022.
54. ↑  «Ukraine conflict: Russian forces attack from three sides» (στα αγγλικά). *BBC News*. 24 February 2022. Αρχειοθετήθηκε από το πρωτότυπο στις 24 February 2022.. Ανακτήθηκε στις 24 February 2022.
55. ↑  «Ukrainian president signs decree on general mobilisation of population -Interfax» (στα αγγλικά). *Reuters*. 24 February 2022. Αρχειοθετήθηκε από το πρωτότυπο στις 25 February 2022.. Ανακτήθηκε στις 25 February 2022.
56. ↑  Harris, Shane; Francis, Ellen; Dixon, Robyn (25 February 2022). «U.S. stands ready to evacuate Zelensky, Russia's 'No. 1 target'». *The Washington Post*. Αρχειοθετήθηκε από το πρωτότυπο στις 25 February 2022.. Ανακτήθηκε στις 26 February 2022.
57. ↑  «'I need ammunition, not a ride': Zelenskyy is the hero his country needs as Russia invades». *USA Today*. Αρχειοθετήθηκε από το πρωτότυπο στις 26 February 2022.. Ανακτήθηκε στις 1 March 2022.
58. ↑  «Volodymyr Zelenskiy stands defiant in face of Russian attack». *the Guardian* (στα Αγγλικά). 26 Φεβρουαρίου 2022. Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 2 Μαρτίου 2022.
59. ↑  «Ukraine's Volodymyr Zelensky: The comedian president who is rising to the moment» (στα αγγλικά). *BBC News*. 26 February 2022. Αρχειοθετήθηκε από το πρωτότυπο στις 1 March 2022.. Ανακτήθηκε στις 2 March 2022.
60. ↑  O'Cearuil, Eamon (3 Μαρτίου 2022). «Glory to You, President Zelenskyy». *Harvard Political Review* (στα Αγγλικά). Αρχειοθετήθηκε από το πρωτότυπο στις 5 Μαρτίου 2022. Ανακτήθηκε στις 5 Μαρτίου 2022.
61. ↑  Sauer, Pjotr (20 Μαρτίου 2022). «Ukraine suspends 11 political parties with links to Russia». *The Guardian* (στα Αγγλικά). Αρχειοθετήθηκε από το πρωτότυπο στις 25 Μαρτίου 2022. Ανακτήθηκε στις 2 Μαΐου 2022. The activities of those politicians aimed at division or collusion will not succeed, but will receive a harsh response. Therefore, the national security and defence council decided, given the full-scale war unleashed by Russia, and the political ties that a number of political structures have with this state, to suspend any activity of a number of political parties for the period of martial law.
62. 1 2  Genin, Aaron (28 Μαρτίου 2019). «UPCOMING ELECTIONS AND UKRAINIAN 'ULTRA-NATIONALISM'». *The California Review* (στα Αγγλικά). Ανακτήθηκε στις 31 Μαρτίου 2019. [*νεκρός σύνδεσμος*] [*Αναξιόπιστη πηγή 
;*]
63. 1 2  ‘Parallel universe’: The front-runner seeking to be Ukraine’s president plays one on TV  
  
(Ουκρανικά) Zelensky about eurointegration: referendum is needed, Ukrayinska Pravda (22 March 2019)
64. 1 2 3 4 5 6 7 8  (Ρωσικά) Vladimir Zelensky: It is beneficial for us to dissolve the Rada, but we will think and act according to the law, RBC Ukraine (18 April 2019)
65. ↑  Ukrainians supporting NATO membership in minority – poll, Interfax-Ukraine (14 May 2014)  
Before Crisis, Ukrainians More Likely to See NATO as a Threat, Gallup (14 March 2014)
66. 1 2  (Ουκρανικά) Zelensky, Poroshenko, Tymoshenko and Gritsenko told how to move to NATO, Ukrayinska Pravda (25 March 2019)
67. ↑  (Ουκρανικά) From the EU to nuclear weapons: foreign policy Zelensky, Poroshenko, Tymoshenko and Gritsenko, Ukrayinska Pravda (25 March 2019)
68. ↑  (Ουκρανικά) Comfortable topics for candidates: how they understand reforms, The Ukrainian Week (6 March 2019)
69. 1 2 3  (Ουκρανικά) Zelensky plans to attract investment in Ukraine through a resumption of the judicial system, Ukrayinska Pravda (23 March 2019)
70. 1 2 3  (Ουκρανικά) Zelensky about the war in the Donbass: Though we are ready to agree with the devil, Ukrayinska Pravda (26 December 2018)
71. ↑  «Minsk agreement on Ukraine crisis: text in full». *The Daily Telegraph*. 12 February 2015.. Ανακτήθηκε στις 12 February 2015.   
  
 (12 February 2015). *Package of Measures for the Implementation of the Minsk Agreements*. Δελτίο τύπου.
72. ↑  «UAWire - Front-runner in Ukraine's election race names condition for returning Crimea». *uawire.org*. Ανακτήθηκε στις 24 Μαρτίου 2019.
73. ↑  Προεδρικός αισιόδοξος, μιλάει με την υποστήριξη της ρωσικής γλώσσας στην Ουκρανία, TASS (22 Μαρτίου 2019)
74. ↑  «Зеленский о запрете въезда российских артистов в Украину - События - Новости Крыма Sevas.Com». *news.sevas.com*. Ανακτήθηκε στις 31 Μαρτίου 2019.
75. ↑  «Ukraine blacklists Russian artists» (στα αγγλικά). *BBC*. 2015-08-08.. Ανακτήθηκε στις 2019-03-31.
76. 1 2  (Ουκρανικά) Zelensky admitted that he could not shake his hand to Poroshenko, Ukrayinska Pravda (18 April 2019)
77. 1 2  «Податкова декларація Володимира Зеленського за 2017 рік». Αρχειοθετήθηκε από το πρωτότυπο στις 11 Ιουλίου 2019. Ανακτήθηκε στις 21 Σεπτεμβρίου 2019.
78. ↑  «Зеленський: новини і свіжі рейтинги на виборах президента України 2019». *РБК-Україна* (στα Ρωσικά). Αρχειοθετήθηκε από το πρωτότυπο στις 23 Φεβρουαρίου 2019. Ανακτήθηκε στις 23 Φεβρουαρίου 2019.
79. ↑  «Хто такий Володимир Зеленський: біографія кандидата у президенти». *24 Канал*. Ανακτήθηκε στις 29 Μαρτίου 2019.
80. 1 2 3  «Податкова декларація Володимира Зеленського за 2018 рік». Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 21 Σεπτεμβρίου 2019.
81. 1 2  Хто Ви, містер ПреЗЕдент- великий комбінатор чи мильна бульбашка?Αρχειοθετήθηκε 12 September 2019[Date mismatch] στο Wayback Machine. Наталя Лютікова, 11 Вересня 2019 року
82. ↑  «Від Кварталу 95: Зеленський отримав 4,8 мільйона гривень роялті». Αρχειοθετήθηκε από το πρωτότυπο στις 4 Μαΐου 2021. Ανακτήθηκε στις 8 Ιανουαρίου 2020.
83. ↑  «Податкова декларація Володимира Зеленського за 2018 рік». Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 21 Σεπτεμβρίου 2019.
84. ↑  «Нерухомість за кордоном та мільйонні доходи: Зеленський показав декларацію». *РБК-Україна* (στα Ρωσικά). Αρχειοθετήθηκε από το πρωτότυπο στις 21 Ιουνίου 2020. Ανακτήθηκε στις 1 Ιουνίου 2020.
85. 1 2 3  Зеленський з дружиною отримали за рік більше 28 мільйонів доходів Αρχειοθετήθηκε 8 June 2020[Date mismatch] στο Wayback Machine. Українська правда, 30 ТРАВНЯ 2020 року
86. ↑  Зеленський подав декларацію за 2019 рік: Багатомільйонні доходи і нерухомість за кордоном Αρχειοθετήθηκε 8 June 2020[Date mismatch] στο Wayback Machine.
87. ↑  Продав-купив ОВДП і не повідомив: Зеленський зізнався у порушенні закону Αρχειοθετήθηκε 2 January 2022[Date mismatch] στο Wayback Machine. 07.07.2020
88. ↑  «Зеленський додав у декларацію продаж майна майже на 13,5 мільйона». Αρχειοθετήθηκε από το πρωτότυπο στις 9 Ιουλίου 2020. Ανακτήθηκε στις 9 Ιουλίου 2020.

1. ↑  Since 2015 Ukraine is banning Russian artists from entering Ukraine and other Russian works of culture.
2. ↑  Polling showed that Zelensky was especially popular among potential voters in southern Ukraine and to a lesser extent eastern Ukraine.
3. ↑  The announcement was in a video message half in Russian and half in Ukrainian.
4. ↑  From 21 January until 18 April 2019 Zelensky did not give interviews.
5. ↑  In April 2019 Zelensky pledged to actively promote Ukrainian NATO membership in Eastern Ukraine, the region of Ukraine traditionally far more anti-NATO than the rest of Ukraine.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βολοντίμιρ Ζελένσκι** |

* Επίσημη ιστοσελίδα
* Τα κλασικού στιλ 95
* Βολοντίμιρ Ζελένσκι στην IMDb
* Συνέντευξη τύπου των Βλαντιμίρ Πούτιν και Βλαντιμίρ Ζελένσκι μετά από διαπραγματεύσεις στο Παρίσι.

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Πρόεδροι της Ουκρανίας |
| --- |
|  |
| 
* Λεονίντ Κραβτσούκ
* Λεονίντ Κούτσμα
* Βίκτορ Γιούστσενκο
* Βίκτορ Γιανουκόβιτς
* Αλεξάντερ Τουρτσίνοφ\*
* Πέτρο Ποροσένκο
* Βολοντίμιρ Ζελένσκι
 |  |
|  |
| 
(\*) *ex officio*, ως Πρόεδρος του Κοινοβουλίου |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9255154260630724480009
* LCCN: no2019142097
* ISNI: 0000 0005 0072 4452
* GND: 1179997255
* SUDOC: 262688255
* BNF: cb18015606d (data)
* BIBSYS: 1656998780673
* MusicBrainz: a0bf2740-159c-43cd-8f9a-653b7c80b018
* NDL: 032205173
* NKC: xx0272679

 |

 |

|  |  |
| --- | --- |
| 

|  |
| --- |
| * Πύλη:Ουκρανία
* Πύλη:Βιογραφίες
 |

 |